I bekendtgørelsen om elektriske installationer er kravet om en årlig opdatering af L-AUS bortfaldet, og det er alene virksomhedens ansvar at medarbejderne er tilstrækkeligt uddannet og periodisk bliver opdateret til at kunne arbejde sikkert på installationer under spænding (BEK 1082 af 12/07/2016, §79). Man skal dog være opmærksom på at det udelukkende gælder for arbejde der falder ind under BEK 1082, og altså ikke hvis man arbejder på f.eks. maskiner, elektriske anlæg eller tavler. Her gælder i stedet Arbejdtilsynets vejledning om sikker el på maskiner. Hos Elsikkerhed vil vi altid anbefale, at man stadig afholder L-AUS kursus 1 gang om året for at sikre medarbejdernes kvalifikationsniveau og fokus på sikkerhed, når de arbejder på elektriske installationer.